
    Nr. 605 din 11 februarie 2025
REFERAT DE APROBARE

privind aprobarea cotizației/contribuției comunei Vulcana-Băi datorată către Asociația de Dezvoltare Intercomunitară „Managementul Integrat al Deșeurilor”, pentru anul 2025

Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoțite de următoarele documente de motivare: 

a) expuneri de motive - în cazul proiectelor de legi și al propunerilor legislative; 

b) note de fundamentare - în cazul ordonanțelor și al hotărârilor Guvernului; ordonanțele care trebuie supuse aprobării Parlamentului, potrivit legii de abilitare, precum și ordonanțele de urgență se transmit Parlamentului însoțite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare și motivare ale noilor reglementări propuse.

Am inițiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea cotizației/contribuției comunei Vulcana-Băi datorată către Asociația de Dezvoltare Intercomunitară „Managementul Integrat al Deșeurilor”, pentru anul 2025.
Sediul materiei privind această capacitate a Consiliului Local îl reprezintă:

a) Ordonanței Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare;

b) art. 1 alin. (2), art. 3, art. 87, art. 89 alin. (1) alin. (2) prima frază, alin. (5) alin. (8), art. 90 alin. (1), art. 92 alin. (1) și alin. 2) lit. c) și lit. f),  art. 95 alin. (2), art. 96, art. 98, art. 105 alin. (1), art. 106 alin. (1) și alin. (2),  art. 129 alin. (1), alin. (2) lit. c)  și alin. (6) lit. b), art. 197 alin.(1), (2), (4) și (5), art. 198 alin. (1), art. 199 alin. (1) și (2), art. 240 și art. 243 alin. (1) lit. a)  din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;

c) art. 35 alin. (6) din Legea nr. 273/2006 privind finanțele publice locale, cu modificările și completările ulterioare;

d) art. 3 alin. (2), art. 31, art. 40-49 și art. 80-83  din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare
e) Hotărârii Guvernului nr. 855/2008 pentru aprobarea actului constitutiv – cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice;

f)  Hotărârii Asociației  de Dezvoltare Intercomunitară „Managementul Integrat al Deșeurilor” nr.401din 28 aprilie .2023 privind aprobarea Actului adițional nr.1 la Statutul actualizat al ASOCIAȚIEI DE DEZVOLTARE INTERCOMUNITARĂ ,,MANAGEMENT INTEGRAT AL DEȘEURILOR ÎN JUDEȚUL DÂMBOVIȚA’’;

g) Hotărârii Asociației  de Dezvoltare Intercomunitară „Managementul Integrat al Deșeurilor” nr.367 din 23 februarie 2023 privind aprobarea formei actualizate a Actului Constitutiv și a Statutului Asociației de Dezvoltare Intercomunitară „Managementul Integrat al Deșeurilor în Județul Dâmbovița”;

h) Hotărârii Asociației  de Dezvoltare Intercomunitară „Managementul Integrat al Deșeurilor” nr.420 din 09 noiembrie 2023 privind stabilirea și aprobarea cotizației, la nivel județean, pentru anul 2024;

având în vedere adresa  Asociației  de Dezvoltare Intercomunitară „Managementul Integrat al Deșeurilor”  nr. 11.800/20.12.2024 prin care se comunică Hotărârea nr. 451 din 20 decembrie 2024 privind stabilirea și aprobarea cotizației, la nivel județean, pentru anul 2025,
Proiectul de hotărâre urmează procedura prevăzută de art. 136 alin. (3) din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite la inspectorul din cadrul compartimentului Contabilitatea publică din aparatul de specialitate al primarului comunei, în vederea întocmirii raportului compartimentului de resort și la Comisia de specialitate pentru dezvoltarea economico-socială și de mediu a comunei. 
Față de cele ce preced, ținând seama de importanța sa, vă rog să analizați și să hotărâți asupra proiectului Hotărârii Consiliului Local privind aprobarea cotizației/contribuției comunei Vulcana-Băi datorată către Asociația de Dezvoltare Intercomunitară „Managementul Integrat al Deșeurilor”, pentru anul 2025, proiect care dovedește capacitatea efectivă de a soluționa și de a gestiona, în numele și în interesul colectivității locale pe care o reprezentăm, treburile publice, în condițiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

PRIMARUL COMUNEI VULCANA-BĂI,

Emil DRĂGHICI

